**Филиз Хюсменова (ALDE).** – Г-н Председател, уважаеми колеги, вече шест години напомняме, че България и Румъния изпълниха критериите за Шенгенското пространство. Недопускането ни в Шенген е нарушение на европейското право. Аргументите „против“ са само политически. Е тогава и контрааргументите да са такива. Парадоксално е, аргументът да е, че двете страни са под мониторинг и не установяват законност. А отговорът да е същият – нарушение на правовия ред.

Парадокс е 3 264 километра граници на Съюза да се охраняват без претенции към България и Румъния, а да им се отказва достъп до Шенген. Парадокс е да се търсят съмишленици за бъдещето, а да се прилага друг стандарт към България, която е лоялен партньор, с много добра бюджетна дисциплина и с трайна посока към силна интеграция. Парадоксално е, че въпреки отхвърлянето българските граждани са сред най-големите привърженици на Съюза, но е и вяра, че политическите аргументи ще отстъпят.